Pendler’n (sang)

«Pendler'n» er en norsk sang som ble skrevet av Øystein Sunde og utgitt mars 1984 på Sundes musikkalbum I Husbukkens tegn.

Teksten er humoristisk og handler om en tilsynelatende rik mann som har det meste. Vedkommende pendler mye siden det er uaktuelt å være for lenge på et sted. Hvorvidt vedkommende egentlig er så rik som det later til, røpes mot slutten av teksten.

I teksten nevner Sunde uttrykket «Mor'n du!» som allerede var et etablert uttrykk i dagligtale for nordmenn flest. Men folk forbinder uttrykket med Sunde siden han har laget en sang hvor uttrykket forekommer. I noen intervjuer har Sunde nevnt at sanger med uttrykk som «Kjekt å ha» og «Du må'kke komme her og komme her» også var i dagligtale hos nordmenn flest før han lagde sangene. 28. desember 1985 sendte NRK et Sunde-fokusert TV-program med tittelen Mor'n du!.

Musikere og instrumenter 

Øystein Sunde: vokal, rytmegitar, bass (6 strengers)
Jonas Fjeld: rytmegitar
Terje Methi: bass
Per Hillestad: trommer
Shari Gerber Nilsen: kor

«Pendler'n» på samlealbum 

Øystein Sunde i boks (1985)
Øystein Sundes 40 beste (1991)
Sundes verden (2006)
Sundes verden – 52 av de aller beste (2006)

«Pendler'n» i notebøker 

Kjekt å ha–1 (1990).
Du må'kke komme her og komme her (1997).

Referanser 

Sanger fra 1984
Sanger skrevet av Øystein Sunde